शहर के मुहल्ला कबीरगंज में झम्मनलाल कलारी मार्ग पर ज्ञानचंद्र जैन पुत्र प्रेमचंद रहते है। घर में ज्ञानचंद्र, उनके पिता प्रेम चंद व पत्नी सरोज जैन रहती हैं। बुधवार की रात मकान की ऊपरी मंजिल पर बाहरी हाल में पत्नी तो भीतरी कमरे में स्वयं ज्ञानचंद्र सो रहे थे, जबकि प्रेमचंद्र नीचे की मंजिल में सो रहे थे। गुरुवार की सुबह जब सरोज जागी और बाहर आई तो उनके बगल के स्टोर का दरवाजा खुला देखा। वहां पर सामान बिखरा देख चौक गई। उनकी नजर कमरे में बनी मंदिर की अलमारी पर गई तो वहां रखी डिब्बी खुली पड़ी थी और उसमें रखे जेवरात गायब थे। यह देख वह सन्न रह गई। उन्होंने अन्य डिब्बियों को देखा तो उसमें रखी एक हजार की नगदी भी गायब थी। कमरे में बनी स्लैब पर रखी एक अटैची भी गायब थी। इसकी जानकारी पति व ससुर को दी।